**ZGODOVINA - 6. RAZRED, 7. teden**

Dragi šestarji. Upam, da ste lepo preživeli počitnice in se malo oddahnili od šolskega dela. Sedaj pa nas čaka zopet nekaj resnega dela. Ta teden imamo PREVERJANJE, ki je OBVEZNO. To pomeni, da ga morate rešiti vsi. To poudarjam, ker v 3. tednu mi niste vsi poslali utrjevanja, ki je bilo narejeno na isti način.

Narejeno je v programu 1ka, v obliki ankete, tako da samo odgovarjate na vprašanja in ko zaključite se anketa sama posreduje do mene. Reševanje bo možno le od ponedeljka, 4. maja, do petka, 8. maja. Kdor v tem času ne bo rešil preverjanja, bo zabeleženo kot nenarejena naloga. To je ena izmed nalog, ki bo tudi upoštevana pri zaključevanju ocen. Vaše samostojno delo in delo v danem roku.

Drugi teden sledi **OCENJEVANJE**. Datum ocenjevanja je **14. maj.** Potekalo bo na isti način kot preverjanje, v programu 1ka, odprto pa bo le EN DAN, torej le 14. maja! Najbrž je jasno, da je oceno nujno pridobiti, tako da vzemite preverjanje in ocenjevanje skrajno resno, da ne bomo imeli težav pri zaključevanju ocen konec šolskega leta, ki se nevarno bliža.

Najprej pa si poglejte pravilne odgovore utrjevanja, ki ste ga imeli za nalogo pred počitnicami. Sledi povezava za preverjanje.

* *UTRJEVANJE – odgovori*

**Utrjevanje: Gradbeništvo, Človek se druži**

1. *Kamen, kosti, les, živalska koža.*
2. *Nomad pomeni, da se človek preseljuje in nima stalnih bivališč.*
3. *Kolišča so gradili na kolih nad vodo.*

*Tu so gradili zato, da bi bili bolje zaščiteni pred napadalci.*

|  |
| --- |
| *AKROPOLA – Stala je na vzpetini nad mestom. Sestavljala so jo svetišča bogov.* |
| *GLEDALIŠČA – Običajno so bila zgrajena ob vznožju hriba.* |
| *GRŠKE HIŠE – V središču je bilo odprto notranje dvorišče. Ženski prostori so bili ločeni od moških.* |
| *AGORA – Na njej so stale vse pomembnejše zgradbe.* |
| *SVETIŠČA – Gradili so jih iz kamna in marmorja. Opremili so jih z dragimi kamni.* |

1. *Živeli so v lesenih ali ilovnatih kočah. Kasneje za gradnjo koč uporabijo tudi kamen in opeko. Streha je bila pokrita s slamo. Okna so bila majhna in brez stekla. Običajno je imela koča le en prostor, kjer so spali ljudje in živali. V tem prostoru je bil na sredini ogenj, ki jim je služil za ogrevanje in za kuhanje. Spali so na tleh na slami. Pohištva je bilo malo, po navadi le miza in klopi.*

|  |  |
| --- | --- |
| *Slovenija* | *Kristalna palača* |
| *Svet* | *Burj Kalifa* |
| *Evropa* | *Lahta* |
| *Evropska Unija* | *The Shard* |

*7.*

|  |  |
| --- | --- |
| *Moški* | *Lov, varovanje družine, izdelovanje orodja in orožja* |
| *Ženske* | *Nabiralništvo, skrb za otroke, skrb za ogenj, priprava hrane* |

1. *MEŠČANSTVO: Pomembna je bila delovna uspešnost. Cenjen vrline so bile razum, varčnost,red. Imeli so posebna pravila obnašanja. Ženske niso bile zaposlene.*

*DELAVCI: Delali so v tovarnah in rudnikih. Številni so živeli v veliki revščini. Delale so tudi ženske in otroci. Velikokrat so zaradi slabih delovnih razmer tudi zboleli.*

*KMETJE: Ohranjali so tradicionalen način življenja. Obdelovali so polja in redili živino. Tisti z majhnim imetjem so propadli. Ženske so bile gospodarice v hiši.*

1. *Volilno pravico, pravico do lastnine, enakopravnost z moškimi.*
2. *Dediščina je nekaj, kar so nam ljudje in narava iz preteklosti zapustili. Delimo jo na kulturno dediščino in naravno dediščino.*

* **PREVERJANJE**

Na dani povezavi boste našli vprašalnik preverjanja. Kot že omenjeno, je reševanje le tega obvezna. Potrudite se in rešite pravilno. Anketa je dosegljiva od 4.maja do 8.maja!

[**https://www.1ka.si/a/278228**](https://www.1ka.si/a/278228)